Επίθεση από το πλήθος δέχτηκε ο δήμαρχος Θεσσαλονίκης, Γιάννης Μπουτάρης, κατά την παρουσία στην επέτειο της Γενοκτονίας των Ποντίων.

Σύμφωνα με το Thestival.gr ο κ. Μπουτάρης, μετά την επιμνημόσυνη δέηση που τελέστηκε και την κεντρική ομιλία στην πλατεία Αγίας Σοφίας, πήγε στον Λευκό Πύργο για την επίσημη τελετή υποστολής της σημαίας.

Εκεί έγινε αποδέκτης αρνητικών σχολίων για τη στάση του απέναντι στην Τουρκία αλλά και τους ίδιους τους Ποντίους, ενώ μερικοί εκ των συγκεντρωθέντων του ζήτησαν να φύγει από την εκδήλωση.

Ο ίδιος αρχικά δεν αντέδρασε, μέχρι που ορισμένοι κινήθηκαν απειλητικά εναντίον του χρησιμοποιώντας υβριστικούς χαρακτηρισμούς, ενώ κάποιοι δεν δίστασαν να του επιτεθούν, με σπρωξιές και κλωτσιές.

Τελικά οι συνοδοί του πρόλαβαν να τον απομακρύνουν χωρίς να υπάρξει συνέχεια, καθώς και κάποιος τραυματισμός.